**DOLOŽKA ZLUČITEĽNOSTI**

**právneho predpisu**

**s právom Európskej únie**

1. **Predkladateľ právneho predpisu:** Vláda Slovenskej republiky
2. **Názov návrhu právneho predpisu:** Návrh zákona o energetickej efektívnosti a o zmene a doplnení niektorých zákonov

**3. Problematika návrhu právneho predpisu:**

* 1. je upravená v práve Európskej únie:

*v primárnom*

* v Zmluve o fungovaní Európskej únie (čl. 107, 109, 173 a 194)

*sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva - po 30. novembri 2009)*

1. legislatívne akty

* v smernici Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie (Ú. v. EÚ L 26, 28. 1. 2012) v platnom znení,
* v smernici Európskeho parlamentu a Rady 2012/27/EÚ zo dňa 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES (Ú. v. EÚ L315, 14. 11. 2012) v platnom znení,
* v nariadení Európskeho Parlamentu a Rady (EÚ) č. 347/2013 zo 17. apríla 2013 o usmerneniach pre transeurópsku energetickú infraštruktúru, ktorým sa zrušuje rozhodnutie č. 1364/2006/ES a menia a dopĺňajú nariadenia (ES) č. 713/2009, (ES) č. 714/2009 a (ES) č. 715/2009 (Ú. v. EÚ L 115, 25. 4. 2013) v platnom znení.

2. nelegislatívne akty

* v nariadení Komisie (EÚ) č. 206/2012 zo 6. marca 2012, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn klimatizátorov a pohodových ventilátorov (Ú. v. EÚ L 72, 10. 3. 2012),
* vo vykonávacom rozhodnutí Komisie č. 2013/242/EÚ zo dňa 22. mája 2013, ktorým sa stanovuje vzor národných akčných plánov energetickej efektívnosti podľa smernice 2012/27/EU Európskeho parlamentu a Rady (Ú. v. EÚ L 141, 28. 5. 2013),
* v nariadení Komisie (EÚ) č. 651/2014 z 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26. 6. 2014).

*sekundárnom (prijatom pred nadobudnutím platnosti Lisabonskej zmluvy, ktorou sa*

*mení a dopĺňa Zmluva o Európskej únii a Zmluva o založení Európskeho spoločenstva - do 30. novembra 2009)*

* v nariadení Európskeho Parlamentu a Rady (ES) č. 1099/2008 z 22. októbra 2008 o energetickej štatistike (Ú. v. ES L 304, 14. 11. 2008) v platnom znení.
  1. nie je obsiahnutá v judikatúre Súdneho dvora Európskej únie.

1. **Záväzky Slovenskej republiky vo vzťahu k Európskym spoločenstvám a Európskej únii:**
   1. lehota na prebratie smernice alebo lehota na implementáciu nariadenia alebo rozhodnutia – 5. jún 2014
   2. lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov – 31. marec 2014
   3. informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie – **Európska komisia začala voči Slovenskej republike konanie pre neplnenie zmluvných povinností – formálne oznámenie/výzva; porušenie č.** 2014/0379.
   4. informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia:
      * zákon č. 251/2012 Z. z. o energetike v rozsahu čl. 2 bodov 20 až 23, 28, 29 a 45, čl. 9 ods. 1 a 2, čl. 10 ods. 1, čl. 13, čl. 14 ods. 7, čl. 15 ods. 1, 5, 6, a 8, čl. 16 ods. 1 a 2,
      * zákon č. 250/2012 Z. z. o regulácii v sieťových odvetviach v rozsahu čl. 10 ods. 1 a 2, čl. 13, čl. 15 ods. 6 a 8,
      * zákon č. 309/2009 Z. z. v rozsahu čl. 2 bodov 30 až 39, čl. 9 ods. 1, čl. 13, čl. 14 ods. 10 a 11, čl. 15 ods. 5 a 6, čl. 16 ods. 1, 2 a 3,
      * zákon č. 657/2004 Z. z. o tepelnej energetike v rozsahu čl. 2 bodov 20, 22, 23 a 41, čl. 5 ods. 7, čl. 6 ods. 3, čl. 9 ods. 1 a 3, čl. 10 ods. 1, čl. 13, čl. 16 odsek 1, 2 a 3,
      * zákon č. 25/2006 Z. z. o verejnom obstarávaní v rozsahu čl. 2 bodu 8, čl. 6 ods. 1 až 4,
      * zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v rozsahu čl. 2 bodu 9,
      * zákon č. 264/1999 Z. z. o technologických požiadavkách na výrobky a o posudzovaní zhody a o zmene a doplnení niektorých zákonov v rozsahu čl. 2 bodov 12 a 13,
      * zákon č. [č. 158/2011 Z. z.](http://www.zakonypreludi.sk/zz/2011-158) o podpore energeticky a environmentálne úsporných motorových vozidiel v rozsahu čl. 6 ods. 3 a 4,
      * zákon č. 555/2005 Z. z. o energetickej hospodárnosti budov v znení neskorších predpisov v rozsahu čl. 6 ods. 1.

**Stupeň zlučiteľnosti návrhu právneho predpisu s právom Európskych spoločenstiev alebo právom Európskej únie:**

- úplný

**Gestor a spolupracujúce rezorty:** Ministerstvo hospodárstva SR, Ministerstvo dopravy, výstavby a regionálneho rozvoja SR, Úrad pre verejné obstarávanie, Úrad pre reguláciu sieťových odvetví.